《送杨道父赴廷试》
宋代·李吕

每念先游尝慨叹，於君先世最周旋。
神驹堕地真千里，老木蟠空已百年。
此去汉庭应籍甚，向来蜀产久萧然。
锦衣归日烘晴昼，应与莱衣巧斗鲜。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。